"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Saade jõuab eetrisse meie Kaisanieme stuudiost
ja seda toodab misjoniühendus One Way Mission.
On taas see hooaeg, kui One Way tiimid lähevad Indiasse
One Way töös kaasa lööma.
Näeme täna filmi One Way küla 10. aastapäeva pidustustest
ja seejärel intervjuud meie India töö juhi Joel Kodaliga.
Õpetusosas räägib täna Hannu Äimänen.
One Way küla 10. juubel Indias
Külalistemaja
Töö leskedega
Rainbow lastekodu
Töö invaliididega
Tervituspidu
Tänavalaste vastuvõtukeskus
Tänavalaste rehabilitatsioonikeskus
10. aastapäeva pidu
Pastorite koolitamine
- Joel Kodali, tähistasime hiljuti One Way küla 10. juubeliaastat.
Kümne aasta eest tulime siia esimest korda, ostsime selle maa
ja otsustasime ehitada siia küla.
Kas uskusid tollal, et ühel päeval saab see küla
koos kõigi hoonete ja vajalikuga valmis?
- Ausalt öeldes oli seda raske uskuda.
Oleme näinud oma töös nende kümne aasta jooksul,
et iga võetud samm on olnud suur üllatus.
Iga sammu juures on olnud mingi ime element.
Üheks põhjuseks on see, et meie Jumal on imeline.
Tema nimi on Imeline. Nägime igal sammul imesid.
Alati on toimunud midagi üllatavat. Me pole planeerinud kõike,
mis meil siin on. Jumal andis rohkem, kui palusime.
See on ime, mis algas 10 aasta eest Iga ehitus on olnud ime.
Usun, et see pole veel lõppenud.
- Täna on meil selliste projektide suhtes rohkem teadmisi;
me ei unista enam, vaid tegutseme.
Kuidas näed täna One Way küla ja projektide tähendust?
- One Way küla on meie jaoks suur õnnistus,
eriti orbudele, leskedele, invaliididele, personalile,
kirikuliikmetele.
Hooneehitus on vaid väike osa meie tööst,
see pole olnud kõige tähtsam. Tähtsaim on inimelude ehitamine.
Paljud orvud tulevad tänavalt abitus olukorras
ning saavad siin abi ja armastust ja ehitavad üles oma elud.
See on meile ja lastele väga hinnaline.
Mõned lapsed, kes tulid siia kümne aasta eest,
töötavad firmades, õpivad ülikoolis.
See on meie töö suurim õnnistus ja väärtus.
Need lapsed tulevad tagasi, annavad oma palga
ning toovad kinke lastele ja leskedele.
On raske sõnadesse panna, kui elevil me sellest oleme.
See on meie töö väärtus.
Lesed, kes tulid siia üksildaste, hüljatute ja haigetena,
olles valmis surema, leidsid siit armastust ja hoolt
ning elasid edasi kõik need aastad ja on hea tervise juures.
Kõige tähtsam on, et nad leidsid siin Kristuse.
Midagi paremat meil polegi anda vaestele leskedele,
keda koheldi oma külades kui loomi.
Meie juures koheldakse neid kuninglikult.
Uued arengud nende elude hilises staadiumis
on selle töö väärtus.
Paljud lesed on siin väärikalt surnud,
mitte looma kombel tänaval, vaid nagu meie pereliikmed,
meie oma emad; siin on nad saanud sellise kohtlemise osaliseks.
Invaliidide olukord paraneb siin, nad ehitavad üles oma elud.
Nad olid oma külades lootusetus olukorras.
Siin leidsid nad kõik, mida vajasid.
Nende elud on põhjalikult paremuse poole muutunud.
Neid peeti kasutuiks, kuid nüüd leiavad nad ühiskonnas oma koha.
Need on selle töö saavutused.
Lisaks on hulgaliselt inimesi leidnud siin kümne aastaga Kristuse.
See on meie töö väärtus.
Me ei saa öelda, et meie seda tegime, vaid Jumal on selle kõik saavutanud.
Jumal armastab One Way küla ja see on Tema plaan.
Oleme kümne aasta jooksul palju imesid näinud.
Kõik on toimunud Jumala plaani järgi, see on küla juures kõige põnevam.
Need pole meie plaanid, vaid Jumal käib meie ees
ja paneb asjad paika.
- Kuidas on lood tänavalasteprojektiga?
- Tänavalasteprojekt on veel üks suur õnnistus.
Palvetasime aastaid Vijayvada tänavalaste eest.
Palusime pääste- ja rehabilitatsioonikeskust
ega arvanud kunagi, et see nii ruttu teoks saab.
Äkitselt on meil Vijayawadas päästekeskus
ja rehabilitatsioonikeskus.
Me ei suutnud isegi kujutleda, et see võib võimalik olla.
See on nii suur ime. Kõik juhtus kiiremini, kui arvasime.
Jumal tõesti armastab tänavalapsi.
Laste päästmine tänavailt ja hiljem rehabilitatsioonikeskusse saatmine,
kust nad saadetakse kooli ja nad elavad kui normaalsed lapsed,
on suur õnnistus. Meie rõõm on piiritu.
Töö tänavalaste seas on meie teenistuse krooniks.
- Kuidas on lood koolidega?
- Alustasime viie aasta eest "Best Public" kooli.
Seegi on olnud suureks õnnistuseks.
Alustasime kooli, et anda oma lastele kvaliteetne haridus.
See algas 20 lapsega ingliskeelses keskkonnas.
Tänaseks käib koolis 540 last. Avasime selle ka teistele.
Küladest tuleb rahvas siia õppima. Koolis on kristlikud õpetajad.
Õppekava on kristlik ning sisaldab palvet ja piiblilugemist.
Edastame lastele kristlikke väärtusi, mitte ainult oma lastele,
vaid kõigile One Way küla naabruse lastele.
Kool pole õnnistanud üksnes meid,
vaid ka paljusid teisi ümbruskonna peresid.
- Kuidas näed täna "Reede Kristusele" projekti?
- See on väga põnev programm, kus osaleb palju noori.
Indias on tänapäeval palju haritud noori.
Neist saavad arstid, insenerid jne.
One Way küla lähedal on palju kolledžeid ja ülikoole.
On hea võimalus noortega kohtuda ja viia Jeesus nende juurde.
Alustasime Reede Kristusele projekti noorte seas,
kellel puudub elus siht ja vaimne taust.
Enamus neist on uskmatud ja nad pole kunagi Jeesusest kuulnud.
Jumal on andnud meile hea võimaluse kohtuda noortega
ja rääkida neile Kristusest.
Külastasime nende ülikoole, rääkisime noortega
ja kutsusime neid isiklikult üritustele.
Rääkisime koolide juhtkondadega ja veensime neid,
et aitame noori, andes neile vaimset juhatust,
mis tuleb ühiskonnale kasuks.
Neile meeldisid meie kavatsused ja nad hakkasid koosolekuil käima.
Aeg-ajalt on meil noortele eriprogrammid
ja 500-1500 noort tulevad innukalt meie väljasõitudele,
et saada teada, kes on Kristus.
Meil on väga hea muusikatiim, palju aktiivset tegevust
ja paljud noored tahavad Kristust vastu võtta.
On suur õnnistus teha tööd haritud noorte hulgas.
- Oleme saatnud Soomest lühiajalisi misjonitiime teid aitama.
Sajad soomlased on 10 aasta jooksul siin käinud.
Mida on see eie jaoks tähendanud?
- Huvitaval kombel on mul Soomes rohkem sõpru kui Indias.
See on meie jaoks väga hinnaline, et nad meil külas käivad.
Lapsed on nii elevil, kui nendega kohtuvad.
See on rohkem väärt, kui suudame ette kujutada.
See puudutab lapsi ja jääb kauaks nende südameisse.
Sama käib ka leskede ja invaliidide kohta.
Mulle meeldib, et One Way Mission'is
ei anna inimesed ainult raha, vaid neile meeldib see töö -
nad armastavad leski ja lapsi ja tulevad isiklikult kohale.
See on lastele väga tähtis, et keegi tuleb Soomest kohale,
surub neil kätt ja kallistab neid.
Nende tulek on väga tähtis.
Organisatsioonina on meile väga oluline,
et meil on nii palju sõpru, kes meie eest palvetavad
ja meid toetavad.
Ilma nendeta poleks see võimalik.
Hämmastav, et meie palvetame siin ja Jumal räägib inimestega seal.
Inimesed tulevad ja aitavad.
Oleme suur perekond - vaatamata kaugusele siiski lähedal.
See on võimalik üksnes Jumalas.
Jumal tegi silla Soome ja India vahele.
Töötame üksmeeles ühise eesmärgi nimel.
See on väga hinnaline.
- Kuidas sa tulevikku näed? Millised väljakutsed meid ootavad?
- Meie tulevik on Tema kätes. Nagu Ta on hoolitsenud meie eest
viimased 10 aastat, nii ka edaspidi.
Meie suurimaks väljakutseks
on jõuda võimalikult kiiresti isemajandamiseni.
Mõne aasta eest algas majanduskriis ja on probleeme euroga.
See on mõjutanud meie tööd.
Tahaksime, et Jumal aitaks meid, ja inimesed palvetaksid,
et saaksime isemajandavaks, nii kuidas vähegi võimalik.
See on meie suurim väljakutse.
Tahame luua invaliididekeskuse juurde kurttummade kooli.
Tahame kutsuda siia linna maksujõulisi invaliide.
Võime võtta küladest ka vaeseid ja aidata nii kulusid katta,
et Kaarisilta muutuks viie aastaga isemajandavaks.
See on üks meie suurimaid väljakutseid.
Paljud meie lapsed kasvavad suureks ja lähevad ülikoolidesse.
Suurim probleem on tüdrukutega.
Poisid lähevad, leiavad töö ja elavad omapead,
kuid tüdrukute eest peame hoolitsema ka siis, kui nad töö leiavad;
hoolitseme et neil oleks kõik hästi, kuni nad abielluvad.
Püüame neid aidata nii kaua kui võimalik.
Üks tüdruk abiellus juba One Way külas,
teised on abiellunud väljaspool.
Koos tööga kasvab ka vastutus.
Peame lapsi aitama nii kaua kui võimalik.
Jumal on meid kõik need kümme aastat juhtinud
ja juhib ka edaspidi. Ka tänavalaste suhtes.
See on suur väljakutse. See pole lihtne töö.
Tahame näha,
et rehabiliteerimiskeskusse tulnud lapsed elaksid normaalset elu.
See on üks suurimaid tulevikuväljakutseid.
- One Way Mission International'i nimel: Palju õnne 10. juubeliks!
Aitäh lojaalsuse ja sihikindluse eest!
Jumal õnnistagu sind, su peret, su meeskonda ja tulevikku!
- Suur aitäh! Tahame tänada kõiki teid -
One Way Mission'it Soomes, kõiki oma sõpru maailmas.
Aitäh, et olete kõik need aastad meiega olnud.
On väga oluline, et palvetaksite meie eest ka edaspidi.
Teie palved ja toetus on olnud meie teenistusele suureks abiks.
On raske sõnades väljendada, kui tänulikud me oleme.
Isegi väiksed lapsed on tulvil tänu.
Suur aitäh! Tahame ka teie eest edasi palvetada!
Nüüd on järg õpetuse käes.
Hannu Äimänen õpetab teemal Risti tee.
One Way Pühapäevapidu Helsingis kell 12.00, Vuorikatu 19
Armu ja rahu teile meie Isalt, Jumalalt,
ja meie Issandalt Jeesuselt Kristuselt.
Täna räägime Jeesuse järgimisest ja risti teest.
Mõtlen Jeesuse sõnadele Matteuse 16. peatükis,
alates salmist 24.
Jeesus ütles oma jüngreile:
Kui keegi tahab käia minu järel, siis ta salaku oma mina
ja võtku oma rist ja järgnegu mulle!
Sest kes iganes tahab päästa oma elu, kaotab selle,
aga kes iganes kaotab oma elu minu pärast, leiab selle.
Sest mis kasu on inimesel, kui ta võidaks terve maailma,
oma hingele teeks aga kahju?
Või mis oleks inimesel anda ära oma hinge lunahinnaks?
Sest Inimese Poeg tuleb oma Isa kirkuses koos oma inglitega
ja siis tema tasub igaühele selle tegusid mööda.
Tahan sinult täna küsida, ja vasta palun ausalt:
Kas oled oma eluga rahul?
Või soovid, et midagi oleks teisiti,
või et tulevik oleks teistsugune?
Kas sinu elu on rahuldanud sinu elunälga ja -janu?
Usun, et paljud siin vastaksid, et on oma eluga rahul.
Kuid arvan, et siin on ka neid, kes sooviksid,
et elu oleks veidi teistsugune olnud ja sisaldanud midagi hingele.
Sa ei pea mulle vastama, vasta endale.
Usun, et Jeesusel on palju öelda meie elu kvaliteedi,
sisu ja rahulolu kohta.
Kui alustada äsjaloetu lõpust, siis Jeesus ütles:
"Inimese Poeg tuleb oma Isa kirkuses koos oma inglitega
ja siis tema tasub igaühele selle tegusid mööda."
Jeesus tuleb tagasi. See tähendab osadele seda,
et nad saavad Jumala kuningriigi päriseks.
Teistele tähendab see igavest hukatust, põrgut.
Milline on sinu enda tee?
Sellele tähtsale küsimusele peaks igaüks mõtlema.
On vaid kaks teed.
Kui vaatad oma elu selle sihtpunkti perspektiivist,
ning kui su süda hoiab Kristuse ja jumalariigi poole,
siis: Palju õnne!
See on elu, mida kindlasti tasub elada.
Nii möödus tänane pooltund.
Hannu Äimäse õpetus jätkub nädala pärast.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri